
ОПЕРАТИВНА ПРОГРАМА
„РАЗВИТИЕ НА ЧОВЕШКИТЕ РЕСУРСИ”

   Инвестира във вашето бъдеще!

BG051PO001 – 7.0.07 „Без граници – Компонент 1” – Фаза 2

Договор BG051PO001-7.0.07-0235-C0001 „Създаване на нови умения в служителите на фирма „Дейтасист“ ООД за прилагане на иновативен подход при предлагане на онлайн услуги в партньорство с фирма “SC Networx SRL”


ИЗИСКВАНИЯ КЪМ ОФЕРТИТЕ
При изготвяне на офертата всеки кандидат трябва да се придържа точно към обявените от бенефициента условия.

Кандидатът в процедурата има право да представи само една оферта.

Офертата следва  да е изготвена съобразно образеца от документацията и да съдържа техническо и финансово предложение. Към офертата следва да са приложени всички изискуеми от бенефициента документи, посочени в поканата.

Изискуемите документи към офертата следва да бъдат представени в оригинал или съответно заверени от кандидата копия с думите: „Вярно с оригинала”, подпис и печат, съобразно изискванията на бенефициента към конкретните документи.

Документите, представени на чужд език, следва да бъдат придружени с официален превод на български език.
Следва да се има предвид, че срокът на валидност на офертите е времето, през което кандидатите са обвързани с условията на представените от тях оферти.

Лице, което е дало съгласие и фигурира като подизпълнител в офертата на друг кандидат, не може да представи самостоятелна оферта.

Офертата се представя в запечатан непрозрачен плик от кандидата лично или от упълномощен от него представител, или по пощата с препоръчано писмо с обратна разписка. Върху плика кандидатът посочва:

1. име и адрес на бенефициента;

2. име, адрес за кореспонденция, телефон и по възможност - факс и електронен адрес на кандидата;

3. наименование на обекта на процедурата;
 4. следното предписание: „Да не се отваря преди разглеждане от комисията за оценяване и класиране”.
При приемане на офертата върху плика се отбелязват поредният номер, датата и часът на получаване и посочените данни се записват във входящ регистър, за което на приносителя се издава документ.

Оферти, които са представени след изтичане на крайния срок за получаване или в незапечатан или скъсан плик, не се приемат от бенефициента и не се разглеждат.

Други изисквания към офертите (посочени от бенефициента, предвид спецификата на конкретния обект на процедурата): 
По настоящата процедура избор с публична покана с предмет: „Предоставяне на услуги по Изготвяне на Анализ на съвместимостта на иновативен подход за предлагане на онлайн услуги; Изготвяне на web базирани ръководство и методология; Обучение за работа с интегрирана система за генериране на малки софтуерни приложения“, Възложителят Дейтасист ООД ще прилага критерий за оценка на получените оферти „Икономически най-изгодна оферта”, с показатели „Срок на изпълнение“ и „Предложена цена“.

В офертата си кандидатът следва да предложи общ срок за изпълнение на всички услуги по предмета на процедурата, в календарни дни, който срок не може да бъде по-дълъг от 120 дни. Планираната дата за начало на дейността по договора за услуга е деня, следващ датата на сключването му от двете страни. Срокът на изпълнение представлява времето от началото на изпълнение на услугите, съгласно сключения договор, до датата на предаване на резултатите с приемо-предавателен протокол.
Оферти, с посочен срок за изпълнение по-голям от 120 календарни дни, се отхвърлят от Възложителя и не подлежат на по-нататъшна оценка.
 
В офертата си кандидатът трябва да предложи единична цена за изпълнение на всяка от услугите:

- Изготвяне на Анализ на съвместимостта на иновативен подход за предлагане на онлайн услуги;

- Изготвяне на web базирана методология;

- Изготвяне на уеб базирано ръководство за клиента;

- Обучение за работа с интегрирана система за генериране на малки софтуерни приложения,
Както и обща цена за изпълнение на всички услуги по предмета на процедурата, в лева без ДДС. Варианти не се допускат. Предложената цена включва всички разходи на кандидата за изпълнение на услугите, предмет на поръчката.
Този документ е създаден с финансовата подкрепа на Оперативна програма „Развитие на човешките ресурси” 2007-2013, съфинансирана от Европейския съюз чрез Европейския социален фонд. Цялата отговорност за съдържанието на документа се носи от Дейтасист ООД и при никакви обстоятелства не може да се приема, че този документ отразява официалното становище на Европейския съюз и Договарящия орган.”

